
  Nadácia Gere sa cíti poctená, že môže pokračovať vsponzorovaní dôležitých kníh Jeho Svätosti dalajlámu vydávaných nakladateľstvom Wisdom Publications.


  Vtomto zväzku snázvom Tibetský buddhizmus, ktorý nádherne preložil aredigoval Geshe Thupten Jinpa, nám Jeho Svätosť ponúka jasný aprenikavý prehľad tibetskej buddhistickej praxe od štyroch vznešených právd po najvyššiu joga tantru, pričom kladie osobitný dôraz na praktiky lásky, láskavosť auniverzálnu zodpovednosť. Žiada nás, aby sme boli plne sústredení na prítomnosť, aby sme vždy pozorne sledovali svoje postoje, činy amotivácie, aby sme nekompromisne skúmali vlastné duševné pochody askúšali možnosti, ako vsebe dosiahnuť určité pozitívne zmeny. Nie sú to ľahké úlohy! Máloktorí znás majú takú obrovskú odvahu apevné odhodlanie, potrebné na dosiahnutie stavu, aký dosiahli Šákjamuni, Nágárdžuna, Milarepa alebo Congkhapa či iní svätci ahrdinovia. No vďaka vytrvalému cvičeniu môžeme vniesť do svojej mysle viac jasnosti apocítiť teplo otvárajúceho sa srdca.


  Dalajláma, nositeľ Nobelovej ceny za mier za rok 1989, je všeobecne uznávaný ako jeden znašich veľkých duchovných priateľov. Je predstaviteľom neprerušenej tradície siahajúcej 2 500 rokov do minulosti až khistorickému Buddhovi. Mnoho rokov jeho pôsobenia vúlohe duchovného učiteľa apolitického vodcu je vsúčasnosti naozaj čosi jedinečné. Často hovorieval: „Moje náboženstvo je láskavosť.“


  Od čínskej invázie do nezávislého Tibetu vroku 1950 ajeho nervy drásajúceho úteku do Indie vroku 1959, Jeho Svätosť neúnavne pracovala na oslobodení svojho ľudu od systematickej genocídy, počas ktorej zahynulo 1,2 milióna Tibeťanov– pätina obyvateľstva pred čínskou inváziou. Neochabujúci súcit Jeho Svätosti dokonca aj pre tých, ktorí ďalej ničili jeho krajinu, je znakom pravého, hodnoverného bódhisattvu. Táto kniha je pre nás všetkých skvelou príležitosťou na stretnutie stakýmto človekom asjeho učením.


  Nadácia Gere sa shrdosťou hlási kJeho Svätosti akjeho posolstvu univerzálnej zodpovednosti amieru asradosťou podporuje nakladateľstvo Wisdom Publications vúsilí rozširovať tieto ideály. Nech táto kniha prinesie šťastie astane sa prameňom šťastia vbudúcnosti pre všetky bytosti.


  


  Richard Gere


  New York


  


  


  Predslov


  


  


  


  Na jar vroku 1988 počas štyroch dní Jeho Svätosť dalajláma predniesol vLondýne sériu prednášok otibetskom buddhizme. Organizovala ich londýnska Tibetská nadácia. Jeho prednášky, ako obyčajne, boli vedené vosobnom neformálnom štýle, ktorý však vničom neznižoval vážnosť ahĺbku prednesených tém. Pri spomienke na túto udalosť cítim, že tieto prednášky znamenali dôležitý obrat vmetóde, ktorou Jeho Svätosť učila buddhizmus pred moderným publikom. Pri tejto príležitosti naplno rozvinul svieži, ale sofistikovaný systém prezentácie Buddhovej cesty. Vychádzajúc zo štyroch jednoduchých premís, že existuje utrpenie, že utrpenie má svoj pôvod, že existuje koniec utrpenia a, napokon, že existuje metóda na ukončenie utrpenia, Jeho Svätosť predstavuje celú konštrukciu tibetského buddhizmu– jeho filozofiu apraktizovanie– vrátane ezoterickej cesty buddhizmu vadžrajána. Krásne poukazuje na to, že všetky aspekty tibetskej buddhistickej cesty sa musia amôžu vnímať tak, ako vyplývajú zo štyroch vznešených právd asú vnich pevne zakotvené. Skrátka, Jeho Svätosť nám presvedčivo vysvetľuje aukazuje, ako je tibetský buddhizmus vpravom zmysle slova „dokonalým buddhizmom“. Výsledkom je jedinečný prehľad tibetského buddhizmu, ktorý spája bystré, prenikavé pochopenie Jeho Svätosti, jeho hlbokú reflexívnu analýzu ahlboké duchovné skúsenosti spolu sneuveriteľným rozsahom vzdelania vo všetkých oblastiach buddhistického myslenia– to všetko, samozrejme, vštýle, ktorý nikdy neprestáva vyžarovať radostnú neviazanosť života anefalšovanú lásku ku všetkým.


  Práca na tomto projekte bola skutočnou radosťou asom veľmi šťastný, že teraz sa ztejto skúsenosti môžu tešiť aj ostatní. Kúspechu tohto snaženia významne prispelo veľa ľudí. Rád by som poďakoval Sally Ward, za to, že sa podujala na ťažkú úlohu pri prepisovaní zvukových nahrávok prednášok, actihodnej Sarah Thresher, mojej prvej redaktorke vo vydavateľstve Wisdom za druhé prepísanie snevyhnutým prvým redigovaním. Chcem poďakovať aj mojej redaktorke vo vydavateľstve Wisdom ctihodnej Connie Miller za jej vzácne komentáre akritiku, ktorými vo veľkej miere prispela kzlepšeniu anglickej verzie. Veľa vďaky patrí aj Vincentovi aosobitne Marii Montenegro aRobertovi Chiltonovi za hodiny ahodiny redigovania avýskumu.


  Prešlo veľa času, kým sa prednášky zjavili vknižnej forme. Hoci som veľmi túžil, aby som ich čo najskôr uvidel, tri roky štúdia na Cambridgei vAnglicku medzi rokmi 1989 a1992 spôsobili omeškanie práce na rukopise. Pri spätnom pohľade sa však ukazuje, že toto omeškanie malo významné dôsledky vtom zmysle, že keď som konečne mal dosť času na prácu, bol som vlepšej pozícii, aby som vedel zhodnotiť jemné významové odtiene mnohých dôležitých anglických filozofických termínov. Vtomto smere som mimoriadne vďačný londýnskej nadácii Inlaks amojim priateľom Geoffovi Jukesovi, Morne White aIsabelle White, ktorých veľkorysosť mi umožnila študovať na Cambridgei.


  Vtejto knihe som sa snažil prijať taký štýl prekladu, ktorý by najvernejšie vystihoval myšlienky Jeho Svätosti tak, ako by ich vyslovoval vangličtine. Vtomto ohľade som už mal určité skúsenosti, keďže veľa prednášok– aspoň čiastočne– uviedol vangličtine. Tieto prednášky často predstavujú vyčerpávajúci prehľad tibetského buddhizmu; preto som sa pokúsil poskytnúť rozsiahle poznámky aliteratúru pre tých, ktorí chcú preskúmať špecifické oblasti tibetského buddhizmu do väčšej hĺbky. Zpodobných dôvodov som zostavil slovník dôležitých termínov vtibetských asanskrtských ekvivalentoch. Za pomoc pri prepisovaní tibetských asanskrtských ekvivalentov, ako aj za kontrolu apreklad textových citátov chcem poďakovať Johnovi Dunneovi, Sarah McClintock, Davidovi Reigleovi, ctihodnému Michaelovi Roachovi aArtemusovi Engleovi. Rád by som poďakoval Sophie Boyer za prečítanie celého rukopisu aposkytnutie vzácnej laickej perspektívy.


  Úprimne dúfam, že táto kniha prinesie radosť do mnohých ľudských sŕdc ahlbšie ocenenie bohatstva tibetskej duchovnej tradície.


  


  Geshe Thupten Jinpa


  Gaden, India


  


  


  Technická poznámka


  


  


  


  Tibetské mená atermíny, ktoré sa vyskytujú vtexte, sú prepísané foneticky. Vzozname literatúry, vslovníku avodkazoch uvedených vzátvorke sú tibetské mená atituly prepísané do latinky podľa systému, ktorý navrhol Turrell Wylie (AStandard System of Tibetan Transcription, Harvard Journal of Asiatic Studies, zv. 22, 1959, s. 261– 267) stou výnimkou, že prvé písmeno mena alebo titulu sa píše veľké. Sanskrtské prepisy sa riadia štandardným, medzinárodne uznaným systémom. Vtexte knihy som úmyselne minimalizoval používanie tibetských asanskrtských slov, aby som nenarušoval plynulosť prezentácie. Slovník uvádza tibetské (príležitostne sanskrtské) termíny, ktoré korešpondujú spoužitým prekladom. Názvy textov sú písané kurzívou: sútry, tantry atibetské komerčné materiály odkazujú na preklady svojich názvov; indické pojednania sú odkázané na svoj sanskrtský názov. Všetky preklady zpísomných zdrojov sú moje vlastné, ak to nie je uvedené inak.


  


  


  Úvod


  


  


  


  Bratia asestry, som veľmi šťastný, že som tu zasa svami aže stretávam ľudí, ktorí sa živo zaujímajú obuddhadharmu. Vpubliku vidím veľa známych tvárí asom veľmi rád, že mám ďalšiu možnosť stráviť svami trochu času.


  Počas nasledujúcich troch dní budem hovoriť obuddhistickej filozofii apraxi zpohľadu tibetskej tradície. Budem sa venovať dvom hlavným témam. Pokiaľ ide oprvú (I. aIII. časť), prednesiem všeobecný úvod do buddhistickej cesty, vktorom načrtnem široký rozsah teórie apraxe tibetského buddhizmu. Zvyčajne vysvetľujem, že buddhizmus Tibetu je azda najúplnejšia forma buddhizmu. Obsahuje všetky podstatné učenia rôznych tradícií buddhizmu, aké dnes existujú vrozličných častiach sveta. Keďže sa už mnohým zvás dostalo veľa tantrického zasvätenia aučenia, myslím, že prehľad tibetského buddhizmu, ktorý vám poskytne široký rámec buddhistickej cesty, môže pomôcť pri hlbšom pochopení praktizovania dharmy.


  Druhá téma (II. časť) sa týka altruistického postoja, ktorý charakterizuje bódhisattvu. Vychádzajúc zo Šántidévovej knihy Bódhičarjávatára (Sprievodca spôsobom života bódhisattvu) ponúknem niekoľko komentárov kdôležitým častiam tohto textu, pričom sa sústredím hlavne na praktizovanie lásky, vľúdnosti asúcitu. Stouto praxou sú úzko spojené otázky, ako rozvíjať toleranciu, ako aj vhodné postoje, aké by mal človek zaujať ksvojmu nepriateľovi.


  Počas prvých troch dní nebudem dalajláma ani Bhikšu Tändzin Gjamccho, som profesor Tändzin Gjamccho. Na štvrtý deň sa však bude konať zasvätenie Zelenej Tary avten deň sa zo mňa stane guru Bhikšu Tändzin Gjamccho!


  Ako som už povedal, mnohí znás sa tu už poznajú. Od nášho posledného stretnutia mali mnohí znás veľmi rušný život. Či už robíme so svojím životom niečo dobré ahodnotné, alebo nie, čas nikdy nepočká, beží neprestajne. Anie je to iba čas, ktorý nikto nezastaví, rovnako tak napreduje aj náš život. Keď sme vživote niečo pokazili, nemôžeme sa otočiť späť askúšať to znova. Vtomto zmysle neexistuje reálna druhá šanca. Preto je pre človeka praktizujúceho duchovnú cestu dôležité, aby ustavične skúmal svoje postoje askutky. Keď sa každý deň skúmame scieľavedomou sústredenosťou aduševnou ostražitosťou, keď si kontrolujeme myšlienky, motivácie aich prejavy vo svojom správaní, môže sa vnás otvoriť šanca na zmenu azlepšenie. Hoci sám nemôžem sebavedome tvrdiť, že som vpriebehu rokov dosiahol pozoruhodný pokrok, moje prianie arozhodnutie zmeniť sa azlepšiť sa je vždy pevné. Od včasného rána, až kým nejdem do postele, avo všetkých životných situáciách sa vždy snažím kontrolovať svoju motiváciu azotrvať vo vnútornom sústredení aplne si uvedomovať prítomnú chvíľu. Osobne zisťujem, že mi to vo vlastnom živote veľmi pomáha.


  Počas troch dní, ktoré spolu strávime, budem hovoriť orôznych metódach, ktoré môžeme použiť ako nástroje na skúmanie seba samých, čo nám umožní vydať sa na cestu sebaobjavovania arozvoja. Pozerajte na svoje telo amyseľ ako na laboratórium asledujte, či môžete používať tieto rozličné techniky: inými slovami, pustite sa do dôkladného výskumu svojho duševného fungovania askúmajte možnosť, ako vsebe dosiahnuť určité pozitívne zmeny. Takto by mal praktizujúci buddhista vnímať všetky základné prvky Buddhovho učenia. Sú aj takí ľudia, ktorí sa za praktizujúceho buddhistu nepokladajú, úprimne sa však chcú obuddhizme vo všeobecnosti dozvedieť viac aosobitne obuddhizme vTibete. Medzi takých patria aj tí, ktorí praktizujú svoje náboženstvo, no zaujímajú ich aj iné duchovné tradície. Som si istý, že vbuddhistických učeniach môžu nájsť rôzne spoločné témy ako meditáciu alebo kontempláciu oláske asúcite, ktoré sa môžu začleniť do ich tradície apraxe. Takéto ekumenické aktivity majú veľký potenciál priniesť úžitok. Napokon sú tu možno niektorí ľudia, ktorí necítia nijakú mimoriadnu túžbu po duchovnosti, ale prišli sem súprimnou zvedavosťou aotvorenosťou. Títo ľudia môžu iba sedieť apočúvať, čo hovorím, ako sa to robí na prednáškach. Ak pri tomto počúvaní zachytíte niečo zaujímavé, môžete počúvať pozornejšie. Podobne, ak tu nie je nič mimoriadne zaujímavé či hodnotné, môžete toto zhromaždenie brať ako čas na odpočinok. Keď to však zoberiete ako čas na odpočinok, urobte to diskrétne. Najmä ak náhodou zadriemete, nezačnite chrápať, mohli by ste vyrušovať svojich susedov!

